Василий Жуковски
Нощ

Превод от руски: Ана Александрова, —

chitanka.info

И пак умореният ден

в червени води се оглежда,

и тъмен лазурът се свежда

на сянка в света свечерен.

Пое мълчалива и мирна

нощта по пътека ефирна

и Хеспер пред нея лети —

звездата му ясна блести.

При нас, о, небесна, поспри,

с вълшебство спусни покривала.

С целебна забрава в бокала

ти мир на сърцата дари.

Със своите стъпки чудесни,

с приспиващи майчински песни

изтрий от душата сега

събраната тъмна тъга.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.